open-index/open-wikipedia-markdown huggingface dataset:
John Opdal

**John Opdal** (født 31. juli 1953) er en norsk politiker for Høyre. Han var ordfører i Odda kommune i Hordaland fra 2011 til 2015. I perioden 2007-2011 var han varaordfører. 

Opdal er lærer og skoleleder. Fra desember 2015 er han avdelingsleder for yrkesfag ved Odda videregående skole.

Han er far til fotballspilleren Håkon Opdal.

## Referanser
Barbara Wootton

**Barbara Wootton, Baroness Wootton of Abinger** (født 14. april 1897, død 11. juli 1988) var en engelsk sosiolog og kriminolog. Hun var president for British Sociological Association i tiden 1959–1964. 

Wootton ble professor ved Bedford College ved University of London i 1948, og ble Nuffield Foundation Research Fellow i 1952. Hun utgav blant annet bøkene *Lament for Economics* (1938), *End Social Inequality* (1941), *Freedom Under Planning* (1945), *Social Science and Social Pathology* (1959), *Crime and the Criminal Law* (1964) og *Incomes Policy* (1974).

11. juli 1958 ble hun utnevnt til *baronesse Wootton av Abinger*, og ble en av de første kvinnene som tok sete i Overhuset. Hun ledet Wootton-utvalget som la frem *[[Wootton-rapporten]]* om cannabis.

## Referanser


## Kilder
* «Edgar Richard Hardcastle («Hardy»): Obituary». *Socialist Studies* № 17, ss. 17–20.

## Eksterne lenker
*
The Kylie Collection

***The Kylie Collection*** er det første remiksalbumet av den australske sangeren Kylie Minogue, utgitt i 1988 av Mushroom Records i Australia og New Zealand. Albumet inkluderte sanger fra Minogues debutalbum samt remikser av hennes populære singel-utgivelser. Det ble også utgitt på VHS i Australia bare i 1988.

## Sporliste
#«I Should Be So Lucky» – 3:24
#«The Loco-Motion» – 3:14
#«Je Ne Sais Pas Pourquoi» – 3:51
#«It's No Secret» – 3:55
#«Got to Be Certain» – 3:17
#«Turn It into Love» – 3:36
#«I Miss You» – 3:15
#«I'll Still Be Loving You» – 3:45
#«Look My Way» – 3:35
#«Love at First Sight» – 3:09
#«I Should Be So Lucky» (Extended Mix) – 6:08
#«The Loco-Motion» (Kohaku Mix) – 5:59
#«Je Ne Sais Pas Pourquoi» (Moi Non Plus Mix) – 5:55
#«Got to Be Certain» (Extended Mix) – 6:37
#«Made in Heaven» (Maid in Australia Mix) – 6:20

## VHS-utgivelse
#«I Should Be So Lucky» (Video)
#«Got to Be Certain» (Video)
#«The Loco-Motion» (Video)
#«Je Ne Sais Pas Pourquoi» (Video)
#«It's No Secret» (Video)
#«Made in Heaven» (Video)
Otto Harkestad

**Otto Harkestad** (født 4. august 1953, død 8. desember 2014) var en norsk politiker som representerte Arbeiderpartiet. Han var ordfører i Øygarden kommune i Hordaland fra 1990 til 1995 og fra 2011 til 2014. Han var også varaordfører i seks år.

## Referanser
Abu Dhabis Grand Prix 2010

**Abu Dhabis Grand Prix 2011** var et Formel 1-løp som ble arrangert 14. november 2010 på Yas Marina Circuit i Abu Dhabi i De forente arabiske emirater. Det var det 19. og siste løpet i Formel 1-sesongen 2011. Løpet ble vunnet av Red Bull-føreren Sebastian Vettel, som startet fra pole position. Lewis Hamilton i McLaren kom på andreplass, mens hans teamkamerat Jenson Button tok den tredje pallplassen.

Vettels løpsseier, samt at de andre mesterskapskandidatene Hamilton, Fernando Alonso og Mark Webber kom på henholdsvis andre, syvende og åttendeplass, gjorde at han vant Førermesterskapet for 2010, som den yngste i Formel 1's historie, 23 år og 134 dager gammel. 

## Klassifisering
### Kvalifisering

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Wenche Tislevoll

**Wenche Tislevoll** (født 27. september 1964) er en norsk arkitekt og politiker for Høyre. Hun ble ordfører i Fitjar kommune i Hordaland i 2011. Hun ble gjenvalgt som ordfører i 2015 og 2023.

## Referanser


## Eksterne lenker
*
Wesergebirge

**Wesergebirge** eller **Weserkette** er en lav fjellkjede opp til 336 meter over havet i Weserbergland i de tyske delstatene Nordrhein-Westfalen og Niedersachsen. Den tykt skogkledde Wesergebirge er en av de nordlige delene av Mittelgebirge i den sørlige delen av det nordtyske lavlandet. Den danner en del av TERRA.vita naturpark i vest og Wesergebirge  Schaumburg-Hameln naturpark i øst.

Wesergebirge er vidt kjent for Schaumburg-borgen, som står på Nesselberg (ca 225 m over havet) i Rinteln i Landkreis Schaumburg.

## Eksterne lenker
*
American Journal of Sociology

***American Journal of Sociology*** (egenforkortelse: *AJS*, ISO-forkortelse: *Am. J. Sociol.*) er et amerikansk vitenskapelig tidsskrift innen sosiologi. Det er det eldste amerikanske sosiologiske tidsskriftet og et av de to mest siterte sosiologiske tidsskriftene i verden. På grunn av faglige forskjeller mellom amerikansk og europeisk sosiologi publiserer europeiske sosiologer likevel i begrenset grad i tidsskriftet. Tidsskriftet er et av de mest sentrale generelle sosiologiske tidsskriftene på verdensbasis, ved siden av det amerikanske tidsskriftet *[[American Sociological Review]]* og de to europeiske tidsskriftene *[[British Journal of Sociology]]* og *[[Sociology]]*.

AJS ble etablert i 1895 av Albion Small. Tidsskriftet er knyttet til det sosiologiske institutt ved University of Chicago og utgis av University of Chicago Press. Frem til 1935 var AJS det offisielle tidsskriftet til American Sociological Association (ASA), men det året vedtok ASA å avslutte samarbeidet med tidsskriftet og etablere sitt eget, *American Sociological Review*.

## Eksterne lenker
*
Kinas Grand Prix 2010

**Kinas Grand Prix 2010** (offisielt: *VII Chinese Grand Prix*)  var et Formel 1-løp som ble arrangert den 18. april 2010 på Shanghai International Circuit. Det var det fjerde løpet i Formel 1-sesongen 2010. Løpet ble vunnet av Jenson Button i McLaren-Mercedes. På andreplass kom hans teamkompis Lewis Hamilton, mens Nico Rosberg i Mercedes tok den tredje pallplassen.

## Klassifisering
### Kvalifisering

**Noter til tabellene:**
*  - Karun Chandhok fikk en gridstraff på¨fem plasser etter at teamet brøt en av forseglingene på girkassa hans uten en FIA-representant til stede. Han kvalifiserte imidlertid inn til 24. og bakerste startposisjon, så straffen fikk i praksis ingen betydning. Han valgte i tillegg å starte løpet fra pitlane.

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Hans-Erik Ringkjøb

**Hans-Erik Ringkjøb** (født 2. januar 1970) er en norsk politiker som representerer Arbeiderpartiet. Han var ordfører i Voss kommune fra 2011 til 2023. 

Fra 2014 er han leder for Hordaland Arbeiderparti. Ringkjøb har vært medlem av Voss kommunestyre siden 1999 og var også medlem av fylkestinget i Hordaland fra 2003 til 2007.

Av utdannelse er han forsker og har også vært assisterende rektor ved Voss Gymnas. 

## Referanser
Journal of Linguistics

***Journal of Linguistics*** er et vitenskapelig tidsskrift innen lingvistikk, utgitt av Cambridge University Press på vegne av Linguistics Association of Great Britain.

## Eksterne lenker
*
Acta Sociologica

***Acta Sociologica*** er et nordisk, engelskspråklig vitenskapelig tidsskrift innen sosiologi. Det ble etablert i 1955 og utgis av SAGE Publications på vegne av Nordisk sosiologforbund. Tidsskriftets sekretariat holder til i Oslo.

I norsk vitenskapsindeks er tidsskriftet klassifisert som et «nivå 2»-tidsskrift (det høyere kvalitetsnivået); det er det eneste norske tidsskrift innen sosiologi som er nivå 2-tidsskrift. Tidsskriftet er indeksert i Scopus og Social Sciences Citation Index. I *[[Journal Citation Reports]]* ble det i 2010 rangert som nr. 43 av 139 indekserte tidsskrifter innen sosiologi. Tidsskriftet anses som det mest sentrale generelle sosiologiske tidsskriftet i Norden.

## Referanser

## Eksterne lenker
*
Asbjørn Tolo

**Asbjørn Tolo** (født 8. april 1960) er en norsk politiker for Høyre. Han var ordfører i Kvam herad i Hordaland fra 2011 til 2015.

Asbjørn Tolo er prosjektleder i Avinor Bergen lufthavn Flesland. Han har tidligere vært operativ sjef samme sted og har også vært administrerende direktør i skipsverftet Fjellstrand AS på Omastrand i Kvam.

## Referanser
Santa Clara-dalen

**Santa Clara-dalen** er et dalføre i California i USA. Den ligger syd i San Francisco Bay Area, og mesteparten av dalen hører administrativt til Santa Clara County. Dalens største by er San Jose.

Santa Clara-dalen var frem til 1960-årene i hovedsak jordbruksland, og var en storprodusent av frukt. Siden den gang har området gjennomgått en rivende økonomisk utvikling og urbanisering, og praktisk talt hele dalbunnen er nå bebygget.

Dalføret er kjent for sin høyteknologiindustri, og kalles ofte bare Silicon Valley. Sistnevnte begrep brukes imidlertid ofte noe videre enn om bare den geografiske Santa Clara-dalen, da for eksempel Palo Alto (som ligger på San Francisco-halvøya) regnes med til Silicon Valley.

## Referanser
ISO 233

**ISO 233** (*Transliteration of Arabic characters into Latin characters)* er en internasjonal standard for translitterasjon av arabisk skrift til det latinske alfabetet innført i 1984. 

Andre del av standarden (ISO 233-2:1993) beskriver en forenklet form for translitterasjonen, som ble innført fordi flere av tegnene i den opprinnelige ISO 233-standarden ikke var kompatible med eksisterende indekseringsløsninger. ISO 233-2:1993 brukes av mange biblioteker i deres kataloger.

Tredje del av standarden (ISO 233-3:1999) beskriver transkripsjon fra persisk språk.

## ISO 233:1984

Den følgende tabellen gir translitterasjon av de arabiske konsonantene:
Bybanen i Santa Clara-dalen

**Bybanen i Santa Clara-dalen** (engelsk: **Santa Clara Valley Transportation Authority light rail**; ofte bare kalt **VTA**) er et bybanesystem i Santa Clara-dalen i California i USA. Systemet dekker San Jose og nabobyer og forsteder i Santa Clara County.

Bybanesystemet åpnet i 1987, og har siden blitt utvidet flere ganger. Systemet har pr. 2011 tre linjer: Alum Rock&ndash;Santa Teresa, Mountain View&ndash;Winchester og Ohlone/Chynoweth&ndash;Almaden. Det er 62 operative stasjoner, hvorav 42 i selve San Jose.

I 2008 hadde bybanesystemet  gjennomsnittlige daglige reisende.

## Referanser
Seiersløk

**Seiersløk** er en flerårig løk som vokser i hager i Nord-Norge. Den finnes fra fjellene i det sørvestlige Europa gjennom Alpene og Karpatene, til Kaukasus, Ural, Altaj (fjellkjede), Japan og Aleutene.  Da den helst vokser over skoggrensen kalles den også **alpinløk**.  I østen kan den også vokse i skoger. På 1920-tallet ble den funnet i hager og ved kirker i Lofoten, spesielt på Vestvågøy, der den har hatt tilnavnet **amerikaløk**.
Seiersløken er  siden videreutviklet av Bioforsk. Den er også senere funnet ved Granvin.

## Referanser




## Eksterne lenker
* 
*
Kölner Zeitschrift für Soziologie und Sozialpsychologie

***Kölner Zeitschrift für Soziologie und Sozialpsychologie*** er et akademisk tidsskrift innen sosiologi og sosialpsykologi, og det mest innflytelsesrike tyskspråklige tidsskrift innen sosiologi.

Tidsskriftet ble etablert i 1921 av Leopold von Wiese som *Kölner Vierteljahreshefte für Soziologie* og etter et opphold gjenopplivet av ham under navnet *Kölner Zeitschrift für Soziologie* i 1948. René König, som etterfulgte Wiese som professor, utvidet tidsskriftets faglige fokus til også å omfatte sosialpsykologi og tidsskriftet fikk sitt nåværende navn i 1954. König redigerte tidsskriftet til 1985.

Tidsskriftet er kjent for sitt fokus på empirisk samfunnsforskning, både kvalitativ og kvantitativ. Mange av de teoretiske artiklene publisert av tidsskriftet står i tradisjonen til Max Webers *fortolkende sosiologi*. Noen av bidragsyterne til tidsskriftet er Ulrich Beck, Ralf Dahrendorf, Rainer M. Lepsius, Niklas Luhmann, Karl Mannheim, Elisabeth Noelle-Neumann, Claus Offe, Pitirim A. Sorokin, Piotr Sztompka, Friedrich H. Tenbruck, Ferdinand Tönnies og William J. Wilson.
## Eksterne lenker
*
Jorge Celedón

**Jorge Celedón** (født 4. mars 1968 i Villanueva i La Guajira, Colombia) er en colombiansk musiker innen sjangeren vallenato som startet karrieren sin i 1993. Blant hans mest kjente sanger er «Es la Vida».

## Diskografi
* *Romántico Como Yo* – 2000
* *Llévame En Tus Sueños* – 2001
* *Canto Vallenato* – 2002
* *Nuevas Canciones Del Alma* – 2004
* *¡Juepa Je!* – 2004
* *Grande Éxitos En Vivo CD* – 2006
* *Son... Para El Mundo* – 2006
* *La Invitación* – 2009
* *Lo Que Tú Necesitas* – 2011

## Referanser


## Eksterne lenker
* 
* 
*
Riber Invest

**Riber Invest** er et norsk familieeid investeringsselskap med kjernevirksomhet innen eiendomsinvestering].

Selskapet er 100% eid av familien Riber fra Sortland.

## Aksjefordeling
* Håvard Riber AS – 4000 aksjer (40%)
* Ole Lund Riber      – 2000 aksjer (20%)

## Historikk
Riber Invest ble grunnlagt av Ole Lund Riber i 2006 og fikk mesteparten av kapitalen tilført gjennom salg av aksjer i deler av Nordtrafikk-konsernet til Veolia Transport Norge.

Per 2010 hadde selskapet en egenkapital på 21 305 000 kroner.

## Referanser
Brasils Grand Prix 2010

**Brasils Grand Prix 2010** (offisielt navn: *Formula 1 Grande Prêmio Petrobras do Brasil 2010*)  var et Formel 1-løp som ble arrangert 7. november 2010 på Autódromo José Carlos Pace i São Paulo, Brasil. Det var den attende runden av Formel 1-sesongen 2010. Løpet ble vunnet av Sebastian Vettel foran teamkameraten Mark Webber, og med denne dobbeltseieren tok Red Bull Racing sitt første konstruktørmesterskap i Formel 1.

## Klassifisering
### Kvalifisering

**Noter til tabellene:**
*  - Dette var Nico Hülkenbergs første pole position i Formel 1.
*  - Sébastien Buemi fikk en straff på fem startposisjoner for å ha forårsaket en unngåelig kollisjon med Timo Glock under Koreas Grand Prix.
*  - Adrian Sutil fikk en straff på fem startposisjoner for å ha forårsaket en unngåelig kollisjon med Kamui Kobayashi under Koreas Grand Prix.

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Fia Mia

**Fia Mia** er en tegneserie av den norske tegneserieskaperen Rune Borvik. Serien henter sin handling fra Østkanten i Oslo rundt tusenårskiftet. Fia Mia har av nettstedet Serienett blitt karakterisert som en 90-tallets mest markante norske serier både i form og innhold.

Fra 1994 til 2002 kom det fire Fia Mia-hefter i tillegg til diverse gjesteopptredener i andre blader. En større samlebok om Fia Mia ble utgitt i 2011.

## Referanser

 
## Litteratur
*Fia Mia. (1993–2011) / av Rune Borvik. – Oslo : Jippi, 2011  . – 178 s.- ISBN 978-82-92226-33-9 (ib.)
Ørjan Johannessen

**Ørjan Johannessen** (født 10. august 1985) er en prisbelønt norsk kokk, og vinner av Bocuse d'Or 2015.

Han er fra Austevoll i Vestland og oppvokst ved Bekkjarvik Gjestgiveri. Etter læretid ved Hotell Neptun i Bergen, var han kjøkkensjef hos Odd Ivar Solvold i Sandefjord i fem år, og assisterte Geir Skeie i de tidlige runder i forsøket på å nå og vinne Bocuse d'Or i 2009. Året etter meldte han overgang til Gastronomisk Institutt i Stavanger. 

Johannessen vant den norske Bocuse d'Or-finalen som ga ham betegnelsen Årets kokk 2011, og dermed den norske deltaker som ble drevet frem med sikte på deltakelse i det internasjonale Bocuse d'Or i Lyon i 2013. Første steg var passert da han i mars 2012 vant den europeiske Bocuse d'Or.

## Premier
*Norgescupen for lærlinger: Seier i 2005 med Pernille Aga og *oppdrettstorsk*, begge fra Neptun i Bergen. Bronse i 2004 for samme paret med *laksecocotte*.
*Norgesmesterskapet i kokkekunst:  Seier i 2010
*Årets kokk 2011 med *Salmalaks Bømlo*
*Gull, Bocuse d'Or 2015, Lyon, Frankrike

## Referanser
Terje Solli

**Terje Solli** (født 1977 i Skien) er en norsk dramatiker. Han skriver humor, drama og for barn. 

## Arbeider
* 2004 *[[Barnas Supershow]]*, medforfatter 
* 2006 *[[Borettslaget]] 2*, medforfatter sammen med Robert Stoltenberg og Pål O. Nissen
* 2006 *Willy Nilsen*, medforfatter sammen med Linn Skåber
* 2007 *[[Hjerte til hjerte]]*, medforfatter sammen med Linn Skåber og Line Grünfeld
* 2007 *Willy Nilsen på camping*, medforfatter sammen med Linn Skåber
* 2007 *[[Barnas Superjul]]*, forfatter 
* 2007 *Willys Jul*, medforfatter sammen med Linn Skåber
* 2008 *[[Borettslaget]] 3*, medforfatter sammen med Robert Stoltenberg og Pål O. Nissen 
* 2008 *[[Hvor er Alf!]]*, forfatter
* 2008 *[[Kometkameratene]]*, medforfatter 
* 2009 *[[Hjerte til hjerte - Spelet]]*, medforfatter sammen med Linn Skåber og Line Grünfeld
* 2010 *[[Den unge Fleksnes]]*, medforfatter
* 2011 *[[Småbyliv]]*, medforfatter sammen med Robert Stoltenberg
* 2012 *[[Hjem (TV-serie)|Hjem]]*, TV-serie, medforfatter 
* 2013 *[[Side om side]]*, opphav og forfatter
* 2020 *[[Farfar (TV-serie)]]*, serieskaper

## Eksterne lenker
*
Rashid al-Ghannushi

**Rāshid al-Ġanūši** (arabisk: راشد الغنوشي‎; født 1941 i Al Ḥāmmah, Gabès, Fransk Tunisia), ofte skrevet **Rached (al)-Ghannouchi** på fransk og **Rashid (al)-Ghannushi** på engelsk, egentlig **Rāshid al-Ḫirīǧī** (راشد الخريجي), *Rached Kheriji*, er en tunisisk islamistisk politiker som var med på å grunnlegge Parti de la Renaissance, *Rennesansepartiet* (*Ḥizb an‐Nahḍah*) i 1989, som han i dag er leder for. 

Under tidligere president Zayn al-‘Ābidīn bin ‘Alīs styre fra 1987 til januar 2011 var an‐Nahḍah forbudt, og regimet regnet det for å være en terroristorganisasjon. Det ble regnet som et moderat islamistisk parti, og det var det største opposisjonspartiet i Tunisia. Fra 1989 tilbrakte han 21 år i eksil. Han kunne først vende tilbake til landet etter sjasminrevolusjonen hadde styrtet president bin 'Alī i 2011.

## Referanser
MS «Thorbjørn»

**MS «Thorbjørn»** (kallesignal LILU) er et fartøy eid av Arbeidernes ungdomsfylking (AUF).
Under AUFs årlige sommerleier, går fartøyet i skytteltrafikk mellom Utøya og Utøykaia på fastlandet.
Fartøyet ble bygd ved Oskarshavns Verft i 1948. Det het tidligere «Rasmus» og ble kjøpt av AUF i 1997 for  SEK og omdøpt «Thorbjørn» etter Thorbjørn Jagland. Ferjen er sertifisert for 50 passasjerer og kan frakte mindre kjøretøy.

## Historie

Før fartøyet ble ombygd til sivil person- og varetransport, var det et militært landgangsfartøy av typen L-50. Disse landgangsfartøyene ble benyttet innen den svenske flåten og det svenske kystartilleriet fra 1950-årene frem til 1980-årene. L50-båtene ble blant annet benyttet av «Urkustjägarna» (svensk marineinfanteri) for hurtig landsetting av personell under ild.

### Terrorangrepet den 22. juli 2011

MS «Thorbjørn» skysset terroristen over til Utøya før angrepet på AUFs sommerleir den 22. juli 2011. Kun få minutter etter at de første skuddene ble løsnet la fartøyet fra land, med ni personer ombord. Først en god stund etter at gjerningsmannen var pågrepet, ble båten benyttet til redningsarbeid. Båten ble også i ettertid avbildet i media, under politiets rekonstruksjon av udådene.

## Bildegalleri

File:MS Thorbjørn.png|Babord side 
File:MS Thorbjørn sett forfra.png|Forfra
File:MS Thorbjørn høyre side.jpg|Styrbord side


## Referanser


## Eksterne lenker
* Norsk Skipsregister
Jenter med baller

***Jenter med baller*** (daKings) er en dokumentarfilm om den norske drag king-gruppa «daKings», produsert av Harald Herland  og regissert av Kenneth Slotterøy Elvebakk. Filmen følger daKings fra oppstarten i Oslo i 2007, frem til gruppa oppløses to år seinere. Det oppstår tre nye drag king-grupper: «Konger for en kveld», «Noen karer» og «NorDivas». 

*Jenter med baller* hadde førpremiere under Kortfilmfestivalen i Grimstad i 2010 og festpremiere under Skeive filmer i Oslo samme år. Filmen ble første gang vist på NRK 7. desember 2010.

## Handling
Vi følger seks jenter i drag king-gruppen *daKings*  i to år. Som Norges første drag king-gruppe banet de vei for en kunstart som til nå har vært relativt lite utbredt i Norge. Regissør Elvebakk har vært flue på veggen under workshops, kostymesying og sceneshow – helt til indre uenigheter til slutt splitter gruppen. Resultatet har blitt et ærlig og inspirerende portrett av «jenter med baller og puppene i klem».

## Medvirkende
Marit Johanne Bjerke, Karine Dybvik, Mervi Hannele Liiro, Maria Hals Eilertsen, Lone Bech Spangelid, Bente Hansen, Jannicke Heggestad Sæbø, Inger Helene Vaaten og Malin Bratlie og Great Garlic Girls.

## Deltakelse på filmfestivaler
*Frameline – San Francisco International LGBT Film Festival
*Torino GLBT Film Festival, Italia	
*Mix Brasil, São Paulo og Rio de Janeiro
*Kortfilmfestivalen i Grimstad, Norway
*Skeive filmer i Oslo
*Den Norske Dokumentarfilmfestivalen i Volda
*Queer Film Festival Mezipatra, Praha
*Florence Queer Festival, Italia
*KASHISH, Mumbai International Queer Film Festival
*Thessaloniki International LGBTQ Film Festival
*Labrisz Leszbikus Egyesület, Budapest
*QueerFilmFestival Esslingen, Tyskland
*Vox Feminae Festival, Zagreb
*Bangalore Queer Film Festival, India

## Priser og nominasjoner
2011 – Nominert til Kulturdepartementets menneskrettspris for kortfilm

## Eksterne lenker
* 
* Filmrommet
* Filmarkivet
Najib ash-Shabi

**ʾAḥmad Naǧīb aš-Šābī** (arabisk: أحمد نجيب الشابي; fransk: *Ahmed Néjib Chebbi*; født 30. juli 1944 i Tunis, Fransk Tunisia), også stavet **Ahmed Najib Chebbi**, er en tunisisk advokat og politiker. Under tidligere president Zayn al-‘Ābidīn bin ‘Alīs styre fra 1987 til januar 2011 var han en av de viktigste opposisjonslederne i landet. I 1983 grunnla han Parti démocrate progressiste (*al-Ḥizb ad-Dīmuqrāṭī at-Taqaddumī*), som han var generalsekretær for fram til 2006, da han ble etterfulgt av Jribi Maya, den første kvinnelige partilederen i Tunisia. I 2009 forsøkte han å bli valgt til president, men ble nektet å stille til valg. Etter president bin ‘Alīs fall ble han utnevnt til regional utviklingsminister i Mohamed Ghannouchis regjering, men ble siden erstattet av ‘Abd ar-Razak Zuari. I juni 2023 er Ahmed Néjib Chebbi mistenkt for å undergrave "den ytre sikkerheten til staten". Ahmed Néjib Chebbi dukket opp for etterforskningsdommeren ved antiterrorenheten i Tunis.https://www.lemonde.fr/afrique/article/2023/06/19/tunisie-l-opposant-ahmed-nejib-chebbi-accuse-de-complot-pour-avoir-rencontre-des-diplomates-europeens_6178346_3212.html.

## Referanser
Mustafa bin Ja‘far

**Muṣṭafā‎ bin Ǧa‘far** (arabisk: مصطفى بن جعفر; fransk: *Mustapha Ben Jaafar*; født 1940) er en tunisisk lege (radiograf) og politiker. Han grunnla partiet *[[Forum démocratique pour le travail et les libertés]]* (*at-Takattul ad-Dīmuqrāṭī min ajl il-‘Amal wal-Ḥurriyyāt *), som han fremdeles er generalsekretæren til. Etter president Zayn al-‘Ābidīn bin ‘Alīs fall i 2011 holdt han en kort periode stillingen som helseminister. 

## Biografi
Ben Jafar ble født i 1940 i Tunis. Han gikk på Sadiki College fra 1950 til 1956, studerte deretter medisin i Frankrike for å bli radiolog. I 1970 vendte han tilbake til Tunis, begynte på University of Tunis' medisinske fakultet og jobbet også på universitetssykehuset. I 1976 var han en av grunnleggerne av et ukentlig meningsmagasin og en organisasjon som utviklet seg til Tunisian Human Rights League (LTDH).

I 1978 sluttet han seg til andre for å starte et politisk parti, Movement of Socialist Democrats (MDS). MDS var det største opposisjonspartiet i 1991 og det regjerende partiet gjorde tilsynelatende et forsøk på å samarbeide med MDS som en «deltakende opposisjon». Ben Jafar var generalsekretær for MDS i 1992, og stilte til valg for det øverste MDS-kontoret, men tapte for Mohamed Moadda, og trakk seg fra partiet fordi det så ut til å ha samarbeidet med det regjerende partiet (mottatt et statlig tilskudd og overnattingssteder) og oppnådd så lite.

I 1994 grunnla Ben Jafar partiet Demokratisk Forum for Arbeid og Friheter (forkortet FDTL og også kalt Ettakatol). Det ble ikke anerkjent juridisk før i 2002. Han forsøkte å stille til valg ved presidentvalget i 2009 som FDTL-kandidat, men ble diskvalifisert og ble under alle omstendigheter bredt ansett å ikke ha noen sjanse til å vinne mot den etablerte autoritære sittende president Ben Ali.
Sauze d’Oulx-Jouvencaux

**Sauze d'Oulx-Jouvencaux** er en arena som ligger i Sauze d'Oulx, Italia. Under Vinter-OL 2006, var denne arenaen vertskap for de olympiske freestyle konkurransene.

## Referanser
Ulrich Beck

**Ulrich Beck** (1944–2015) var en tysk sosiolog og professor ved Ludwig-Maximilians-Universität München (LMU) og London School of Economics (LSE).

Han tok doktorgrad ved LMU i 1972 og var ansatt der før han ble professor i Münster i 1979. I 1981 ble han professor i Bamberg. Han ble professor ved LMU i 1992, og ble senere i tillegg *[[British Journal of Sociology]] Professor* ved London School of Economics.

Beck har forsket på modernisering, individualisering, globalisering og økologiske problemer.

## Verk

; Norsk
* *Risiko og frihet*  oversatt av Are Eriksen, tekstutvalg og innledning ved Torben Hviid Nielsen. Fagbokforlaget 1997 ISBN 82-7674-251-3
* *Globalisering og individualisering*  oversatt av Are Eriksen, tekstutvalg ved Torben Hviid Nielsen og Are Eriksen Abstrakt forlag 2003-2004. 3 bind: 
** *Arbeid og frihet* 2004 ISBN 82-7935-062-4
** *Modernisering og globalisering* 2004 ISBN 82-7935-061-6
** *Krig og terror* 2003 ISBN 82-7935-063-2
* *Det tyske Europa : fra Machiavelli til Merkiavelli - maktstrategier under euro-krisen* (originaltittel Das deutsche Europa) oversatt av Anita Wakounig Stenbakk. Abstrakt foralg 2013 ISBN 978-82-7935-344-7
 
 
; Tysk / engelsk
* *Risikogesellschaft – Auf dem Weg in eine andere Moderne* (1986)
* *Riskante Freiheiten – Gesellschaftliche Individualisierungsprozesse in der Moderne* (1994, redaktør sammen med Elisabeth Beck-Gernsheim)
* *Reflexive Modernization.Politics, Tradition and Aesthetics in the Modern Social Order* (1994, med Anthony Giddens, Lash Scott) Cambridge: Polity Press
* *Eigenes Leben – Ausflüge in die unbekannte Gesellschaft, in der wir leben* (1995)
* *The Normal Chaos of Love* (1995) Cambridge: Polity Press
* *Ecological Politics in an Age of Risk* (1995) Cambridge: Polity Press
* *The Reinvention of Politics. Rethinking Modernity in the Global Social Order* (1996) Cambridge: Polity Press
* *Was ist Globalisierung?* (1997), *What Is Globalization?* (1999) Cambridge: Polity Press
* *Democracy without Enemies* (1998) Cambridge: Polity Press.
* *World Risk Society* (1998) Cambridge: Polity Press
* *The Brave New World of Work* (2000) Cambridge: Cambridge University Press
* *The Risk Society and Beyond: Critical Issues for Social Theory* (2000, med Barbara Adam, Joost van Loon) London: Sage. 
* *Individualization: Institutionalized Individualism and its Social and Political Consequences* (2002, med Elisabeth Beck-Gernsheim) London: Sage. 
* *Power in the Global Age* (2005) Cambridge: Polity Press
* *Cosmopolitan Vision* (2006) Cambridge: Polity Press.

## Referanser


## Eksterne lenker
*
Weserbergland

**Weserbergland** er et opptil 527.8 meter høyt fjellområde på begge sider av elven Weser mellom Hannoversch Münden og Porta Westfalica i Tyskland. Fjellkjeden er en del av Niedersächsischen Berglands i de tyske delstatene Niedersachsen, Nordrhein-Westfalen og Hessen.
Kollektivet (TV-serie)

***Kollektivet*** er et norsk humor- og underholdningsprogram som gikk på TV 2 fra 2011 til 2015. Det ble laget 8 sesonger av programmet som hadde sin første sending 16. september 2011 og sin siste sending 19. november 2015. Programledere og skuespillere i serien var Sebastian Trulsrud Brynestad, Kevin Vågenes, Cecilie Steinmann Neess, Jakob Schøyen Andersen og Fridtjof Josefsen. Brynestad og Vågenes var de to eneste som var med i alle åtte sesongene.

Kollektivet la også ut en rekke videoer fra TV-programmet på YouTube.

## Faste programledere
Oversikt over skuespillerne som har vært programledere de enkelte sesonger. «X» indikerer fast programleder og «O» viser ikke-deltakende i sesongen. 

## Referanser


## Eksterne lenker
* Kollektivet på TV2s nettsider
* Kollektivets kanal på Youtube
Madhya Bharat

**Madhya Bharat**, også kalt **Madhya Bharat Union**, **Central India States Union** og **Malwa States**, er en tidligere delstat i det sentrale India. Madhya Bharat betyr *Sentral-India*. Delstaten ble opprettet i 1948 som en union av 20 fyrstestater. Den eksisterte til 1956. Madhya Bharat dekket et areal på  km2. Ved folketellingen i 1951 hadde Madhya Bharat en befolkning på  millioner. Byen Gwalior var vinterhovedstad, mens byen Indore var sommerhovedstad. 

Ved Indias selvstendighet i 1947 opphørte det britiske overherredømmet over de indiske fyrstestatene. 20 fyrstestater, som i kolonitiden hadde vært underlagt Central India Agency, slo seg sammen i et forbund og 28. mai 1948 gikk det inn i Unionen India. De viktigste fyrstestatene som gikk inn i Madhya Bharat var Gwalior og Indore, samt de mindre statene Alirajpur, Barwani, Dewas (senior), Dewas (junior), Dhar, Jasra, Jhabua, Johat, Kathiwara, Khilchipur, Kurwai, Mathwar, Narsinghgarh, Piploda, Rajgarh, Ratlam, Sailana og Sitamau. 

Madhya Bharat utgjorde i Indias grunnlov av 1950 en delstat i kategori B, tidligere fyrstestater med særskilte styringsorganer. Delstatsoverhodet fikk tittelen *[[rajpramukh]]*. Embetet ble besatt av Jivajirao Scindia, som var maharaja av staten Gwalior. Maharajaen av Indore ble *uprajpramuk*, tilsvarende viseguvernør. Delstatens lovgivende forsamling (*Vidhan Sabha* eller *Legislative Assembly*) hadde 99 medlemmer fordelt på 79 valgkretser. Første og eneste valg ble til delstatsforsamlingen avholdt i 1951. Kongresspartiet ble største parti med 47,2 % av stemmene og 75 mandater.

Den 1. november 1956 ble Madhya Bharat slått sammen med Vindhya Pradesh og delstaten Bhopal til den nye delstaten Madhya Pradesh.

## Referanser
Mayo College

**Mayo College** er en indisk eliteskole beliggende i byen i Ajmer i Rajasthan. Den ble grunnlagt i 1875 som internatskole for sønner av indiske fyrster og adelsmenn. Skolen, som er kalt «Indias Eton», regnes fremdeles som en av de fremste internatskolene i India.

## Historie
Skolen ble grunnlagt av og oppkalt etter Richard Bourke, jarlen av Mayo, som var visekonge av India 1869–1872, på grunnlag av økonomiske bidrag fra fyrstene i Rajputana. I kolonitiden hadde Mayo en militær *principal*, som hadde det overordnede administrative ansvar for skolen, og en *headmaster*, som hadde ansvar for det pedagogiske. Begge stillinger var i kolonitiden besatt av briter og skolen var kontrollert av regjeringen i Britisk India. 

Utdannelsen og timeplanen var satt opp etter mønster av britiske *public schools*, og elevene bodde på internater ved skolen. Elevene startet ved Mayo i tiårsalderen og fullførte typisk ved 18 års alder. Læreplanene omfattet i kolonitiden engelsk og klassiske språk, matematikk, historie, geografi, naturfag og tegning. Videre ble det lagt vekt på fysisk fostring og idrett. 

Etter Indias selvstendighet skiftet tyngdepunktet i utdannelsen ved Mayo over til naturfag. Elevmassen, som i kolonitiden var dominert av elever fra Rajasthan og krigerkasten *kshastria*, utviklet seg etter selvstendigheten til å bli mer sammensatt, med elever også andre kaster og familiebakgrunner, samt fra andre deler av India. I 1971 rapporterte 40 % av elevene fedre som arbeidet i næringslivet, mens 22 % hadde fedre som var militære. Sentralregjeringen og delstatsregjeringen i Orissa innførte stipend for kvalifiserte elever. Den første indiske rektor kom til Mayo College i 1948. Lærerstaben har i hovedsak blitt indisk.

Mayo College har siden starten vært en skole for gutter. I 1987 etablerte skolen en separat institusjon for jenter, Mayo College Girls' School.

## Status
Skolen ble i 2011 vurdert som en av de mest velrenommerte internatskolene i India. 
 Den er fortsatt et sted som tiltrekker seg elever fra landets sosiale og økonomiske elite. Mayo College er medlem av den internasjonale skolesammenslutningen Round Square.

## Referanser


## Eksterne lenker
* Skolens nettsted
Hellweg

**Hellweg** er betegnelsen på en gammel øst-vest ferdselsåre gjennom Tyskland, som var hovedkorridoren fra Rhinen øst for fjellene i Teutoburger Wald, fra Duisburg over elvene Rhinen og Ruhr, til Paderborn, med skråningene til Sauerland i sør.

I 900- og 1000-årene var Hellweg den foretrukne rute for kongene og keiserne av Ottonianer-dynastiet og Salier-dynastiet under deres årlige reiser gjennom Sachsen og Aachen, når de ikke var i Italia eller deltok i krigshandlinger. I middelalderen ble Hellweg utpekt som en viktig gjennomfartsåre for handel, som på begge sider måtte holdes fri for vegetasjon i en lanselengdes avstand på rundt 3 meter. 

I tidlig moderne tid fikk Hellweg betydning gjennom fremveksten av kull- og stålindustrien, hvor de middelalderske byene som var grunnlagt langs handelsruten utviklet seg til industribyer som absorberte det meste av befolkningsveksten i regionen.

I litteraturen brukes benevnelsen Hellweg vanligvis synonymt med den westfaliske Hellweg.
Chuxiong (Chuxiong)

**Chuxiong** (kinesisk: 楚雄; pinyin: *Chóngzhōu*) er et bydistikt i det autonome prefektur Chuxiong i provinsen Yunnan i Folkerepublikken Kina.

Befolkningen var på  innbyggere i 1999.

## Administrative enheter
**Storkommuner:**
*Lucheng 鹿城镇, Donggua 东瓜镇, Lühe 吕合镇, Zixi 紫溪镇, Donghua 东华镇, Ziwu 子午镇, Cangling 苍岭镇, Sanjie 三街镇, Bajiao 八角镇, Zhongshan 中山镇, Xincun 新村镇.
**Kommuner:**
* Shuju 树苴乡, Daguokou 大过口乡, Dadiji 大地基乡, Xishelu 西舍路乡.

## Referanser


## Eksterne lenker
* Hjemmesider 
* Kart over Chuxiong
Norbert Elias

**Norbert Elias** (født 22. juni 1897 i Breslau, død 1. august 1990 i Amsterdam) var en fremtredende tysk sosiolog, som på grunn av jødeforfølgelsene tok britisk statsborgerskap.

Elias' mest betydningsfulle verk er *Om sivilisasjonsprosessen* (Tysk: *Über den Prozeß der Zivilisation*) som ennå ikke er oversatt til norsk, skrevet i 1939.

## Verk av og om Elias på norsk
* Norbert Elias: *[http://urn.nb.no/URN:NBN:no-nb_digibok_2010040803023 De døendes ensomhet]*, 1984 og 1997 ISBN 82-530-1314-0
* Norbert Elias og Jürgen Habermas: *[http://urn.nb.no/URN:NBN:no-nb_digibok_2008020504060 Nasjonalisme og nasjonal identitet]*, 1994 ISBN 82-456-0006-7
* Norbert Elias og Michael Schröter: *[http://urn.nb.no/URN:NBN:no-nb_digibok_2007091901040 Mozart: genialitet og samfunn]*, 1991 ISBN 82-03-16809-4
* Ole Thorsten Fougner: *Dannet religiøsitet: sivilisasjon og religion*, 1998
* Tor Egil Førland (red.): *Norbert Elias; en sosiolog for historikere?*, 1997
* Sigmund Karterud :*Gruppeanalyse og psykodynamisk gruppepsykoterapi*, 1999

Nesten alle Elias' verk er oversatt til engelsk.

## Referanser
Schmargendorf rådhus

**Schmargendorf rådhus** er det tidligere rådhuset til den selvstendige kommunen Schmargendorf, innlemmet Stor-Berlin i 1920. Schmargendorf er idag en ortsteil i bydelen Charlottenburg-Wilmersdorf i Berlin. Bygningen som er oppført i historisk stil (markisk teglsteinsgotikk) mellom 1900 og 1902 etter tegninger av Otto Kerwien. Kerwin hadde hentet inspirasjon fra profane middelalderbygninger i Tangermünde og Stendal. Idag brukes bygningen til bydelsadministrasjon, musikkskole og Adolf Reichweinbiblioteket, en avdeling av det offentlige biblioteket i Berlin.
## Eksterne lenker
*
Europatouren i landeveissykling 2012

**[[Europatouren i landeveissykling]] 2012** var den 8. sesongen av UCI Europe Tour.

## Europatourranking

### Individuell

### Lag

### Nasjon

## Kalender

## Lagene
* ProTeams (18) kan delta i ritt som er rangert x.1 eller høyere. Disse lagene kan ikke tjene poeng på Europatour-rankingen.
*Profesjonelle kontinentallag (22) kan delta i alle typer ritt, men i ritt på nivå x.2 kan bare lag fra arrangørlandet delta.
*Kontinentallag. Det er i alt 86 kontinentallag pr. 30. januar 2012. Syv av disse er norske: Argon 18 - Unaas Cycling, Frøy-Trek, Joker Merida, OneCo-Mesterhus, Plussbank BMC, Ringeriks-Kraft Look og Team Øster Hus-Ridley.
*Nasjonale lag kan delta i ritt som er rangert x.1 eller lavere

## Eksterne lenker
*
Siv Høgtun

**Siv Høgtun** (født 1966) er en norsk politiker for Høyre. Hun var ordfører i Askøy kommune i Hordaland fra 2011 til 2015. og igjen fra 2019 til 2023. I perioden 2007–2011 var hun varaordfører. Hun er sykepleier av yrke.

## Referanser


## Eksterne lenker
*
Leidulf Melve

**Leidulf Melve** (født 8. november 1972) er en norsk historiker. Han er professor ved Senter for middelalderstudier ved Universitetet i Bergen. 

## Bibliografi
* *Hva er Middelalderen?* i  Universitetsforlaget serie *[[Hva er-bøkene|Hva er]]* 2016 ISBN 9788215027951
* *Europeisk politisk historie 400-1750*  2009 ISBN 9788202243159 
* *Historie historieskriving fra antikken til i dag* 2010 ISBN 9788282650069 
* *Med ordet som våpen*  ISBN 9788252157666
* *Mellomaldersoga inn i eit nytt tusenår. Nokre refleksjonar kring the New Cambridge Medieval History* Historisk tidsskrift 2001 80: 1
* *Steinar Imsen: Europa 1300-1550* Historisk tidsskrift 2001 80: 1
* *Ein «reflektert historiefagleg identitet?» Tankar om tilhøvet mellom historie og sosiologi før og etter den språklege vendinga* Historisk tidsskrift 2002 81: 4
* *Anne Irene Riisøy: Stat og kirke. Rettsutøvelse i kristenrettssaker mellom Sættargjerdene og reformasjonen* Historisk tidsskrift 2006 85: 117 
* *Har staten vendt attende, og i tilfellet: kvar er den? Utfordringar for studiar av stat og statsdanning i mellomalderen og tidleg moderne tid* Historisk tidsskrift 2006 85: 193

## Referanser


## Eksterne lenker
	

* Senter for middelalderstudier Melves forskningsinteresser
Porta Westfalica

**Porta Westfalica** er en by i Kreis Minden-Lübbecke i Regierungsbezirk Detmold i den nordøstlige delen av Nordrhein-Westfalen. Byen befinner seg i regionen Ostwestfalen-Lippe mellom Minden og Bielefeld. Den nåværende byen ble opprettet i 1973 gjennom en av sammenslåing av 15 kommuner.

## Bilder

File:Lerbeck.jpg|Kirken i Lerbeck
File:Porta Westfalica Wilhelm.jpg|Statue av Keiser Wilhelm
File:Porta Westfalica - Bahnhof Porta.jpg|Jernbanestasjonen

## Referanser


## Eksterne lenker
*
Per-Einar Binder

**Per Einar Binder** (født 20. desember 1967) er en norsk psykolog og er professor i psykologi ved Institutt for klinisk psykologi, Det psykologiske fakultet, Universitetet i Bergen.

## Karriere

Binder er utdannet psykolog ved Universitetet i Bergen i 1995. Han er videreutdannet som psykologspesialist i tre spesialiteter: Klinisk voksenpsykologi, klinisk barne- og ungdomspsykologi og intensiv psykoterapi. I 2001 avla han doktorgrad ved Universitetet i Bergen, og oppnådde graden dr.psychol., med avhandlingen «Individet og den meningsbærende andre. En teoretisk undersøkelse av de mellommenneskelige forutsetningene for psykisk liv og utvikling med utgangspunkt i Donald Winnicotts teori». Han har senere publisert forskningsartikler om blant annet bedringsprosesser og allianseutfordringer i psykoterapi og mindfulness-baserte behandlingsformer. I tillegg har Binder skrevet fagbøker om mindfulness og eksistenspsykologi («Et oppmerksomt liv. Om kropp, relasjon og nærvær i eksistensens psykologi» og «En kort introduksjon til eksistensiell psykologi»), medfølelse og selvmedfølelse («Den som vil godt. Om medfølelsens psykologi»), en bok om prestasjonssamfunn, selvmedfølelse og selvrespekt for et allment publikum («Ikke vær så slem mot deg selv. En veiviser i det ufullkomne livet») og en bok om søken etter identitet («Hvem er jeg? Om å finne og skape identitet»).

Binder har arbeidet som psykolog i psykisk helsevern, men arbeider nå med forskning og undervisning ved Universitetet i Bergen. Han er professor ved Institutt for klinisk psykologi ved Det psykologiske fakultet.

Binder har også vært tilknyttet Regionalt kunnskapssenter for barn og unge, Vest, Uni helse, Uni Research fra 2004 til 2013.

## Forskning

Binder er aktiv innenfor kvalitativ forskning på psykoterapiprosesser og andre personlige endrings- og utviklingsprosesser, forskning på hermeneutisk-fenomenologisk metode, relasjonell, emosjonsorientert og eksistensiell psykoterapi, og «mindfulness», medfølelse og selvmedfølelse. Han er involvert i forskningsprosjekter om blant annet selvmedfølelse og konstruktiv selvkontroll, Mindfulness basert kognitiv terapi ved tilbakevendende depresjon og bedringsprosesser i psykoterapi. 

## Referanser


## Eksterne lenker
Utøykaia

**Utøykaia**, også kalt «Thorbjørnkaia», er en kai ved Tyrifjorden i Hole. Kaia ligger ca. 450 meter sør for brygga ved Utvika Camping og ca. 100 meter nord for Lia gård. Ved Fv155 (gamle E16) er det skiltet «Utøya» ned mot Utøykaia. Fra kaia er det ca. 600 meter over til brygga på Utøya. 

MS «Thorbjørn» ligger normalt fortøyd ved kaia. Under AUFs årlige sommerleir går fartøyet i skytteltrafikk mellom Utøya og Utøykaia.

## Terrorangrepet 22. juli 2011

Utøykaia var et sentralt sted i forbindelse med terrorangrepet 22. juli 2011. AUF hadde et vakttelt og to vakter på kaia da terroristen Anders Behring Breivik ankom i en sølvgrå Fiat Doblo varebil. Breivik parkerte bilen ved skogkanten på kaianlegget. En av vaktene, Simen Brænden Mortensen, gikk bort og snakket med Breivik, som ble sittende i bilen. Simen sjekket Breiviks polititjenestebevis uten å oppdage at det var falskt. Deretter kalte han opp informasjonen på Utøya og ga melding om at en politimann skulle over. Simen spurte også om det var varslet. Han hørte deretter at informajonen kalte opp matrosen på MS «Thorbjørn». Etter en liten stund får han melding om at båten er på vei. 

Noen minutter senere ankom MS «Thorbjørn» til Utøykaia. Leierlederen og kapteinen på MS «Thorbjørn» snakket med Breivik før de sammen gikk i båten. MS «Thorbjørn» la deretter fra kai og satte kursen mot Utøya. Litt senere hørte vaktene de første tre skuddene.

## Bildegalleri

Fil:MS Thorbjørn.png|MS «Thorbjørn» 
Fil:MS Thorbjørn at Utøykaia.jpg|MS «Thorbjørn» ved Utøykaia


## Se også
* Storøya
* Tidslinje for terrorangrepet i Norge 2011

## Referanser

## Litteratur
*
*
Christian Stray

**Christian Stray** (født 14. januar 1894 i Kristiansand, død 31. juli 1981) var en norsk høyesterettsadvokat, politiker (Venstre), ordfører og stortingsrepresentant.

Stray var sønn av tømmerhandler og skipsreder Thorkild Marthinius Stray (1852–1912) og Marie Nodeland (1859–1947). Han gikk ut av Kristiansand katedralskole i 1912, og tok cand.jur. i 1919. Han ble overrettssakfører i Arendal i 1923, og høyesterettsadvokat fra 1927. Han var styremedlem i Agderposten fra 1928, og formann i styret fra 1936.

Stray drev advokatpraksis i Arendal, og var ordfører i Tromøy kommune fra 1932 til 1934 og 1956 til 1959. Han satt på stortinget i perioden 1934-1945. Han var også formann i den norske seksjonen av Den internasjonale juristkommisjon fra 1958 til 1961.

Han var gift med høyesterettsadvokat Sigrid Kluge (1893–1978) og sammen fikk de datteren Signe Marie Stray Ryssdal, som også ble høyesterettsadvokat og gift med høyesterettsjustitiarius Rolv Ryssdal.

Under andre verdenskrig ble Stray arrestert 22. februar 1944 av de tyske okkupantene i Norge, og satt først i fengsel i Kristiansand, før han ble overført til Grini fangeleir, hvor han satt fra 11. mars til 7. september. Han ble igjen arrestert 1. november. På grunn av helsen ble han holdt i husarrest frem til han ble fridd da krigen var over i mai 1945.

Stray drev gården Sofienlund på Tromøy, og var eneeier av Agderposten i en årrekke. Datteren overtok både avisen og Sofienlund etter at han døde i en bilulykke. 

## Referanser


## Kilder
* Polsys - Christian Stray 

## Eksterne lenker
* 
*
Siv Ellen Kraft

**Siv Ellen Kraft** (født 28. august 1967) er en norsk religionshistoriker og spesialist på nyreligiøsitet og samtidsreligion, deriblant samisk samtidsreligion og urfolksreligion. Hun er professor ved Institutt for arkeologi, historie religionsvitenskap og teologi ved Universitetet i Tromsø

Siv Ellen Kraft tok i 1993 hovedfag i religionsvitenskap ved Universitetet i Bergen om *Teosofisk Samfunn i Norge. En samtidssanalyse*. Hun var fra 1995 til 1998 doktorgradsstipendiat og disputerte i oktober 1999 med avhandlingen *The Sex Problem. Political Aspects of Gender Discourse in the Theosophical Society, 1875 - 1930*. Fra februar 1999 til desember 2000 var hun som førstelektor ved seksjon for religionsvitenskap i Bergen, og ble fra januar 2001 ansatt som førsteamanuensis ved Universitetet i Tromsø. Hun fikk opprykk til professor i 2011.

Sammen med Bjørn Ola Tafjord var hun ansvarlig redaktør for ''DIN Tidsskrift for religion og kultur'' for perioden 2007–2014, og sammen med Anne Britt Flemmen var hun ansvarlig redaktør for Tidsskrift for Kjønnsforskning for perioden 2014–2016. Kraft har siden 2015 ledet forskningsprosjektet Indigenous Religion(s). Local Grounds, Global Networks, og en forskningsgruppe ved samme navn sammen med Bjørn Ola Tafjord. 
 
Hun var i 2011 faglig leder for forskerskolen CEPIN, og har vært medlem av diverse programstyrer (Program for kulturforskning (2003-2008), SAMKUL (2011-2015, Riksbankens jubileumsfond (2019- ).  

## Bibliografi (utvalg)

* 2005: *Den ville kroppen. Tatovering, piercing og smerteritualer i dag*, Pax Forlag
* 2011: *Hva er nyreligiøsitet*, i Universitetsforlagets ''Hva er''-serie
* 2013: *Religion i pressen*, Universitetsforlaget – medforfatter: Alexa Døving
* 2015: *Nordic Neoshamanisms*, Palgrave Macmillan – medredaktører: Trude Fonneland  og James R. Lewis
* 2017: *Handbook of Indigenous Religion(s)*, Brill forlag – med Greg Johnson
* 2017: *New Age in Norway* , Equinox – med Ingvild Sælid Gilhus og James R. Lewis 

## Referanser


## Eksterne lenker
* 
* 
* Artikler i forskning.no om Siv Ellen Kraft
Kösener Corpslisten

***Kösener Corpslisten*** (KCL), frem til 1910 også ***Kösener Korps-Listen*** (KKL), er en studentliste med oppføringer for alle medlemmer av tyske studenterlag som er del av Kösener Senioren-Convents-Verband (KSCV). KCL kan bli funnet på de fleste tyske og østerrikske bibliotek av en viss størrelse.

Den første utgaven av KCL ble gitt ut i 1905 i Starnberg under tittelen  *Kösener Korps-Listen von 1798 bis 1904*. I 1910 ble det utgitt en revidert utgave, som anses for å være en uutømmelig kilde til biografier om studenter fra slutten av 1800-tallet. I 1930-utgaven ble det foretatt en innskrenkning av omtalte studenter. I 1996-utgaven finnes kun studenter som ble medlem av studentlag efter 1919.

I tillegg til studentenes for- og efternavn finner man også fødselssted, fakultet, akademisk grad og yrke. Dersom studenten har avgått med døden, vil også dødssted og -tidsspunkt bli oppgitt.

## Utgaver
* Korps-Listen 1798–1904 (Karl Rügemer)
* Korps-Listen 1798–1910 (Karl Rügemer)
* Corpslisten 1930 (Otto Gerlach)
* Corpslisten 1960 (Otto Gerlach)
* Corpslisten 1971 (utvidelser ved Herbert Kater)
* Corpslisten 1981 (utvidelser ved Herbert Kater)
* Corpslisten 1996 (Hermann Kruse, også som CD-ROM)

## Referanser
Koreas Grand Prix 2010

**Koreas Grand Prix 2010** var et Formel 1-løp som ble arrangert 24. oktober 2010 på Korean International Circuit i Yeongam i Sør-Korea. Det var den syttende runden av Formel 1-sesongen 2010, og det første Formel 1-løpet i Sør-Korea.

Løpet ble vunnet av Ferraris Fernando Alonso, som også overtok ledelsen i førermesterskapet etter at Red Bulls Sebastian Vettel, som da ledet løpet, måtte bryte på grunn av en motorsvikt på runde 46. Alonso overtok ledelsen i mesterskapet fra Vettels teamkamerat Mark Webber, ettersom Webber spant ut av løpet på runde 19 og tok med seg Mercedes' Nico Rosberg i den påfølgende kollisjonen. McLarens Lewis Hamilton og Felipe Massa i den andre Ferrarien tok de andre pallplasseringene i et løp som ble forsinket og etter hvert utsatt i 45 minutter på grunn av kraftig regn på banen.

## Klassifisering
### Kvalifisering

**Noter til tabellene:**
*  - Renaults Vitalij Petrov fikk en fem plassers gridstraff for å ha forårsaket et unngåelig krasj med Williams' Nico Hülkenberg ved starten av Japans Grand Prix.

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*